钦定古今图书集成/理学汇编/学行典/第215卷 > 王灏〈孙达〉
## 钦定古今图书集成/理学汇编/学行典/第215卷 > 王灏〈孙达〉

按《建昌府志》：“王灏，字清宇，号进斋，新城举人，终河闲
府教授。天性纯孝，领教职，陈情乞便养，授雩都教谕再补福建怀安。所至师道端严，才杰兴起。冢宰王翱
知其学行，特荐陞河闲府教授，以淑其乡。闻父讣，哀
毁，卒于官。孙达，事寡母亦以孝闻。陈参政敦请教子，
阅半载，念母告归，币礼再至，以晨昏阙侍，力辞不赴。”